**Татарстан Республикасы Әгерҗе муниципаль районы**

**ШАРШАДЫ АВЫЛ ҖИРЛЕГЕ БАШЛЫГЫНЫҢ**

**2016 нчы елның 8 аена авыл җирлегенең эшчәнлеге буенча отчеты.**

**Хөрмәтле авылдашлар җыелышны башларга дигән тәкъдим булды, кемнәрдә нинди фикерләр бар?**

**Башларга !**

**Хөрмәтле: Ришат Тимерович! президиум, авылдашлар, җыелышта катнашучы кунаклар! Рөхсәт итегез Шаршады авыл җирлегенең 2016 нчы елдагы 8 айлык эшчәнлеге буенча отчет жыелышын ачык дип белдерергә.**

Бугенге жыелышта катнашалар: Татарстан Республикасы Әгерҗе муниципаль районы башлыгы урынбасары Ришат Тимер улы Нурисламов.

**Жыелышның көн тәртибендә бер сорау:**

Авыл жирлегенең 2016 нчы елның 8 ае барышында эшләнгән эшләренә отчеты.

Көн тәртибенә өстәмәләр бармы?

Булмаса, көн тәртибенә кучәбез. Каршы булмасагыз сузне уземә алам.

Әле генә 2016 нчы ел башланган кебек тоелса да, елның 8ае узып та киткән. Билгеле бу вакыт арасында республикада, районыбызда, авыл жирлекләрендә шул ук вакытта безнең авылыбызда да куп узгәрешләр булып узган, купмедер эшләр дә эшләнгән. Тормыш алга бара, халыкнын яшәеше, көнкүреше, тормыш шартлары, көннән-көн узгәрә. Моны безнең авылларыбызда соңгы елларда булган узгәрешләр дәлилли. Безнең жирлектәге халык матур, заманча яшәргә омтыла. Күп кенә хужалыклар йорт-жирләрен яңарта, төзекләндерә, яңа корылмалар кора, хужалыкларына төрле яңалыклар кертә. Авылдашларыбызның шулай матур, бай тормышта яшәүләренә омтылышы безне сөендерә. Хуҗасыз йортларга хуҗалар табылу,бу хуҗалыкларны яңарту, яки җир участогы алып яңа йортлар салу бик матур куренеш. Территориядә шушындый матур узгәрешләр булып торганда әле авылларыбыз яши дигән сүз. Авылларыбыз яши дигәндә, тагын шуны әйтергә кирәк, җирлегебездә бу елда балалар туу саны да гаҗәпләнерлек. 2016 нчы елда Тазиев Муса, Гиззатуллин Әмир, Имангулов Рәмзил, Каримуллина Диләрә,Залетова Ксениялар дөньяга килде инде, менә шушы көннәрдә генә дә 25 нче август көнне Галиуллина Айгөлнең сабые дөньяга килде, алардан тыш тагы да Латыпова Лилиянең, Николаева Тансылуның, Жукова Татьянаның кечкенәләре туарга тора. Исән-сау булганда, бу елда авылыбызда 9 бала жирлектә яшәүче халык санын тулыландырачак. Тагын шунысы да сөенечле, иртәгә 1 нче сентябрь көнне тәүге тапкыр мәктәп бусагаларын 5 бала атлап керәчәк, алар: Жукова Виктория, Алетдинова Аделина, Гиззатуллин Динар, Раимова Самира, Раимов Артурлар. Безнең авыл җирлеге өчен бу сан да бик зур. Гомумән алганда, авыл җирлеге буенча 1 нче январьга 408 кеше исәпләнгән. Шулардан 92 се 1 яшьтэн 17 яшькэчэ балалар, 114-е пенсионерлар, 158 –е эш белэн тәэмин ителгэн һәм 44 –е эшсез эш яшендәгеләр. Бу саннар бугенге көнгә тубәндәгечә: балалар саны 96 га житкән, пенсионерлар саны 111гә калган, эш белән тәэмин ителгәннэр саны 157 һәм эшсезләр 43 кеше.

Авыл жирлеге буенча пенсионерлар 111 дип әйтеп киттек. Шулар арасында безнең бик өлкән пенсионерларыбыз да бар. Мәсәлән 2016 елда безнең өч пенсионерыбыз 90 яшьлек юбилейларын билгеләп уздылар,алар тубәндәге иптәшләр: Сәхрә авылыннан Исламова Сәүдэ һәм Исламова Роза апалар. Шаршады авылыннан Вагапова Хәлимә апа. Без аларнын өчесен дә йортларына барып, район башлыгы урынбасары Нурисламов Ришат Тимерович катнашында котладык, буләкләр тапшырдык. Хәтта юбилярлар белән бергә чәй өстәле артында да утырырга туры килде.

Узып бара торган елда эшләнгән эшләрне алып сөйли башласак, нигездә бит инде эшләр яз башыннан башлана. Хуҗалыкларны чистарту,оешма тирәләрен тәртипкә китерү, урам чүпләрен чабу һәм башкалар. Болар барысы да район күләмендэ билгеләнгән «чисталык икеайлыгы» кысасында башкарыла. Санап кителгән эшләр безнең авыл җирлегендә дә эшләнде. Оешмалар уз территорияләрен чистартты, һәр хуҗалык йорт каршыларындагы чүп уләннэрне чапты, чупләрдән арындырды, артык әйберләрне юк итте. Шуның нәтиҗәсе урамнарыбыз чиста тәртиптә дип әйтер идем. Төзелеш барган хуҗалыклардан башка, йорт каршыларында кирәк-кирәкмәс әйберләр аунап ятмый. Барысынын да диярлек йорт каршылары чүптән арындырылган. Авылларыбызда тәртип, чисталык булу узебез өчен, шуңа күрә алга таба да авылларыбызны тәртиптә тотыйк, чисталыкта яшик, матур яшик, хөрмәтле авылдашлар!

Барыбыз да белгәнебезчэ, хуҗалыклардан чыккан чүпләр барысы да билгеләп куелган чуплек урынына тугелә. Бу чүплеккә җыелган чүпләрне эттереп, бер урынга җыеп тору таләп ителә, билгеле. Шул максаттан, язгы чорда бу эш тә башкарылды, ООО «Брус» оешмасы ярдәме белән чуплек урыны чистартып эттереп куелды. Уңайдан файдаланып, житәкчесе Магадиев Минсәит Минрахман улына зур рәхмәт белдерәсе килә.

Шулай ук алыбызның ир-егетләре ярдәме белән зияратларыбызда чуп уләннәр чабу,каберлекләрне чистарту омәләре оештырылды. Шуны әйтәсе килә , бу өмәләргә ир-егетләребез теләп һәм актив катнаштылар, «юк» дип әйткән кеше булмады. Шулай кумәк җыелып эшләу бик күңелле һәм нәтиҗәле. Шул уңайдан катнашкан иптәшләргә зур рәхмәт әйтәм.

Сәхрә авылы егетләре дә чакырылган эшләргә бик теләп катнашалар, зияратта житкерелгән йортка яна идән җәеп куйдылар, шул ук вакытта ләхет такталары эзерлэп, шушы йортка кертеп өеп куелды. Бу эшләрдә бигрәк тә Радик абый, Флюр, Мансур абыйлар бик актив катнаштылар. Шулай ук рәхмәт аларга.

Җәй башында Сәхрә авылында программа буенча урам утлары яңартылды. Аерым яңа линия сузылды һәм урам баганаларына 7 лампа урнаштырылды. Шушы көннәрдә Сәхрәдә электр линиясе баганаларын алыштыру эшләре дэ алып барыла. Иске черек баганалар бетон баганалар белән алыштырыла.

Ә инде 2017 елда шушы «урам утлары» программасына Шаршады авылын да кертергә дигән планда торабыз.

Җәй барышында кумәк көч белән Шаршады авылында урнашкан мәчет бинасының мәнбәр өлешен төзекләндерү буенча да өмә оештырылды. Стена салу өчен материаллар мәчет акчасына сатып алынды. Идән, түшәм, түбә өчен агач материаллары белән Ильясов Зайнулла булышты. Билгеле хәзергә эш төгәлләнмәгән, житкерелгән корылманы эчтән, тыштан тышлау өчен һәм түбәсен ябу өчен материаллар кайтарту өстендә эш алып барыла. Материаллар кайтып беткәннән соң, эш тулысы белән төгәлләнәчәк. Өмәдә катнашкан егетләргә, агач материаллар белән булышкан Ильясов Зайнулла Гимади улына барыбыз исеменнән дэ рәхмәт белдерик.

Авылыбызда 2015 нче ел башында 5 кешедән торган халык дружинасы оешкан иде. Полиция уполномоченные Ахметшин Айдар Әнвәр улы җитәкчелегендә дружина бугенге көнгәчә матур гына эшләп килә. Алар авыл клубында шулай ук авыл күләмендә булган чараларда катнашып, тәртип саклау өстендә эшлиләр. Бигрәк тә сабантуй, яңа ел кебек зур бәйрәмнәрдә аларның булышлыгы бик кирәк. Алга таба да дружина авыл эчендә тәртип булдыруда бөтен көчен куеп эшләр дигән өметтә калабыз.

Соңгы елларда җирлекләрдә үзара салым акчалары белән максатчан файдалану җайга салынып бара. Менә инде өченче ел бу акчаларны җыеп авыл өчен, монда яшәгән халык өчен нәрсә дә булса эшләргә юнәлтелә бу акчалар. Узган 2015 нче елда узара салым акчалары түбәндәгеләрне эшләү өчен тотылган иде:

76925 сумга пожарный пирс төзүгә,

33850 сумлык су насосы,

11800 сумлык бинзогенератор алуга,

118000 сумга колонкаларга беседкалар ясатуга,

9425 сумга пожардан саклану кораллары алу өчен тотылган иде.

Ә инде 2016 елга 240 кешедән 250 сумнан 60 сум узара салым акчасы җыелды. Шушы сумманы дүртләтә арттырып республика бдюжетыннан 240 мең сум акча бирелгән очракта, барлыгы 300 мең сум үзара салым акчасы булачак. Бу сумма ниләр эшлүгэ тотылачак соң:

1. Зайнутдинов урамында урам юлларын төзәтү өчен 160 мең сум,
2. Памятникларны төзекләндерү өчен 30 мен сум,
3. Урам утларына лампочкалар, төрле кирәк-яраклар алу өчен 10 мең сум,
4. Зияратларга чүп салу өчен контейнерлар, оешма каршыларына чүп савытлары алу өчен 25 мең сум,
5. Кечкенэ балаларга уен урыны ясауга 75 мең сум.

Хәзерге вакытта бу акчаларны узләштеру буенча эш алып барыла. Памятниклар төзекләндергә, урам утларына лампалар алуга, чүп өчен контейнерлар алуга каралган акчаларга акча күчерү өчен кирәкле документлар эшләнгән инде. Шундый ук эш балалар өчен уен урынына каралган акчалар буенча да башланды. Республикадан биреләсе акчалар килеп җитмәү сәбәпле, югарыда саналган эшләрне эшләү мөмкинлеге юк, хәзергә. Алда әле вакыт бар, санап кителгән эшләр барысы да эшләнер дип ышандырасы килә. Алга таба да республика тарафыннан күрсәтелә торган мондый ярдәм чараларының кирәклеген аңлап, тулысы белән файдаланырга тырышырга кирәк, хөрмәтле авылдашлар.

Үз чиратында авыл җирлеге үз бюджетын тулыландыру өстендә дә эшли, төрле салымнар, салымнан тыш керемнәр туплау өстендә эш алып бара: 2016 нчы елның 6 ае эчендә 104 мең подоходный налог планына карата 37 мең 400 сумга үтәлгән. Милек һәм җир салымнары юк дәрәҗәсендә, чөнки халыкка бу төр салымнарны туләу өчен уведомлениеләр килеп җитмәде әле. Госпошлина 5 меңгэ карата 1 мең 100 сум җыелган. Үзара салым 60 мең сум җыелырга тиеш булып 100% җыеп алынган. Тотылган су өчен 41 мең 500 сум акча җыеп тапшырылган. Түләүле чаралар өчен 5 мең сум план куелган булса, ул бугенге көнгә 2900 сумга утәлгән.

Буген монда бергә жыелудан файдаланып, тагын бер нәрсә әйтеп китәсе килә. Оешмалар өстәмә керемнәр туплау өстендә эшләгән кебек, һәр хуҗалык семья членнарының хезмәт хакыннан тыш өстәмә керемнәр кертү юлларын эзләү өстендэ эшләргә тиештер дип уйлыйм мин. Авыл жирлегендә инде ул хайван, кош-корт тоту, бәрәңге –яшелчә үстерү, аларны сату һәм башкалар. Әйтергә кирәк безнең җирлектә берничә ел дәвамында хуҗалыкларда хайван саны арту кузәтелми. Ә бит дәүләт тарафыннан эре мөгезле терлек тотучы хуҗалыкларга төрле ташламалар ясала. Мәсәлән быелгысы елны сыерлардан кан алдыру, уколлар ясау өчен яз һәм көз көне 250 шәр сум акча туләгән хуҗалыкларга 300 сум субсидия бирә, ягъни 300 сумны кире кайтара. Узган елдагыча, 1 нче январьга баш санын саклау шарты белэн һәр сыер башына 3000 сум акчалата ярдәм биреләчэк. Күргәнегезчә,сыер сөтеннән ясалган продукцияләргә көннән-көн сорау үсә. Димәк сыер тотып хуҗалыкка өстәмә керем кертү мөмкинлеге бар дигән суз. Сыер бит әле ул сөт кенә түгел бозавын да бирә. Шунын өчен мин сездән алга таба сыер булмаган хужалыкларда сыерлар булдыруны, булганнарында баш санын арттыру турында уйлавыгызны сорар идем.

2016 нчы елның 1 нче июленнән 15 нче августына кадәр Россия Федерациясе буенча авыл хуҗалыгы санын алу уздырылды. Бу зур эш безнең жирлектә дә башкарылды һәм уңышлы гына төгәлләнде.

Менә шулай матур гына итеп, күп балалар табып, мәктәпкә 1 нче сыйныфка күп итеп балалар озатып яшәп яткан Шаршады авылына яңа клуб та кирәк бит инде, барыгыз да ризадыр. Әгерже муниципаль районы башлыгы урынбасары Нурисламов Ришат Тимер улының безнең арада катнашуыннан файдаланып, безнең җирлекне «авыл клубы» программасыннан читтә калдырмауларын сорыйк әле.

Ә инде, белгәнегезчә,сентябрь аенда Россиия Дәулэт Думасына депутатлар сайлау узачак. Авылыбызда яңа клуб булачак дип сөенеп, менә шушы сайлауларда актив катнашыйк. Тавышларыгызны бу урында булырга лаек булган кандидатларга бирүегезне сорап калам. Сайлауларда актив катнашыйк! Гомумән авыл тормышына кагылышлы барлык эшләрдә, авыл тормышында актив булыйк!

Кемнәрдә нинди сораулар бар?

**Хәзер сүзне район башлыгы урынбасары Нурисламов Ришат Тимер улына бирәм.**